text: Sadıq Qarayev 1974 -cü il iyulun 5-də Naxçıvan Muxtar Respublikasının Şərur rayonunun Xanlıqlar (Şərur) kəndində anadan olmuşdur. 1991-ci ildə Bakı şəhər 5 Nömrəli Kimya-Biologiya təmayyüllü internat məktəbi, 1997-ci ildə N.Tusi adına ADPU-nin biologiya- kimya fakultəsini, 2000-ci ildə AMEA-nın Botanika institutunun aspirantura şöbəsini bitirmişdir. 2004-cü ildə namizədlik dissertasiyası müdafiə edərək, “biologiya elmləri namizədi” alimlik dərəcəsi almışdır. Hazırda AMEA Mərkəzi Nəbatat Bağının aparıcı elmi işçisi, 2016- cı ildən AMEA Botanika institunun elmlər doktoru hazırlığı üzrə dissertantıdır və “Azərbaycanın Turqay florasının mezotermik reliktlərinin bioekoloji xüsusiyyətləri və müasir vəziyyəti” mövzusunda tədqiqatlar aparır. Elmi tədqiqatlarının nəticələri yerli və xarici mətbuatda dərc olunmuş 45 elmi əsərdə öz əksini tapmışdır. Respublikada və Xaricdə keçirilən bir sıra nüfuzlu, beynəlxalq elmi konfransların iştirakçısı və məruzəçisi olmuşdur. Prezident təqaüdçüsüdür. “Qızıl kəlmə” mükafatçısıdır. Ailəlidir. Iki qızı, bir oğlu vardır.